open-index/open-wikipedia-markdown huggingface dataset:
Yn-lhoamey

Ta **yn-lhoamey** çheet er oltyn vioag ennagh ta tuittym rere'n imbagh. Son y chooid smoo, shen bentyn rish biljyn ny crouwyn as ny duillagyn oc tuittym, agh foddee eh çheet er oltyn elley, myr sampleyr, petyllyn. Ny keayrtyn, t'ad cur "yn-lhoamey" er oltyn vaaghyn, myr sampleyr, eairkyn feeaihee ny feeacklyn kirkey.

## Lus-oaylleeaght
Ayns lus-oaylleeaght as gareydys, ta **lossreeyn yn-lhoamey** çheet er adsyn as ooilley ny duillagyn oc tuittym rish imbagh ennagh. Da kuse jeu, as fir tempreilagh as poullagh er lheh, shen car y gheuree. Ta fir elley coayl ny duillagyn oc car imbagh çhirrym, as fir ghrianchryssagh er lheh.

She sheer-ghlass eh hoal noi yn-lhoamey, as duillagys lossreeyn sheer-ghlass foast ayn car ny bleeaney.

Ta ymmodee lossreeyn yn-lhoamey cur magh blaaghyn 'syn imbagh gyn duillagys, as shen cooney pollnaghey. Ta'n gheay gymmyrkey pollin ny sassey er son lossreeyn ta croghey er, as ta blaaghyn ry-akin ny sassey ec shey-chassee er son lossreeyn ta croghey orroo. Foddee ny blaaghyn goll er jeeilley liorish rio, as ayns imbee çhirrym, foddee ad cur stroos ushtey er y lus. Er y laue elley, ta ny sloo brishey banglaneyn as kirp mannagh vel duillagyn oc, as foddee lossreeyn jannoo sloo y coayl ushtey oc.

Ta caghlaaghyn crampit ayn bentyn rish tuittym y duillagys.  Ta co-haaghey sollysh leodaghey chlorophyll ayns ny duilalgyn, as ta lossreeyn adsyn y aalhieeney car y tourey.  Lesh girraghey ny laaghyn as feayraghey ny h-oieyn, ny lesh stroos ushtey, t'ad jannoo ny sloo chlorophyll, as myr shen, ta daahyn elley 'sy duillagys ry-akin.  T'adsyn goaill stiagh carotenoidyn buighey, dhoney as jiargey-bwee.  Ta daahyn anthocyanin jiarg as jiarg-gorrym, agh cha nel ad ayn dy kinjagh; t'ad goll er jannoo anmagh 'sy tourey.  

'sy arrey, ta brat gaase eddyr cass y duillag as y gass.  T'eh jeant ass bratyn dy chillagyn foddee scarrey veih y cheilley.  T'ad aawoalley noi auxin, ny broddag lossreeyn.  Choud's ta stroo auxin ass y duillag cosoylagh rish stoo auxin ass y ghass, ta ny killagyn tannaghtyn myr t'ad.  'syn 'ouyr ny fo stroos ushtey, cha nel monney auxin goll er jannoo 'sy duillag, as myr shen, ta killagyn y vrat liauyraghey.  Ta shen scarrey ny bratjyn as lhiggey da'n duillag tuittym.  Ta'n brat sealal y doarlish do nagh vel y lus coayl sapp.

Ta shiartanse dy lossreeyn yn-lhoamey goaill neetragien as carboan ass ny duillagyn roish my tuittee ad, as tashtey ad myr proteenyn sthie folmidyn killag killagyn parenchyma ayns ny fraueyn as roost sthie.  'syn arrey, t'ad jannoo ymmyd jeh'n phroteen shoh er son dy aase duillagyn as blaaghyn noa.

## Imraaghyn
Purt Aer Vannin

Ta **Purt Aer Vannin** (IATA: **IOM**, ICAO: **EGNS**), ny **Purt Aer Roonysvaie**, ny purt aeragh smoo scanshoil ayns Mannin. T'ee ny soie ayns jiass yn ellan ayns Roonysvaie faggys da Balley Chashtal, 11 km (6.9 mi) heear yiass veih Doolish, preeu-valley Vannin. Ta shirveishyn skedjallit ec y phurt aer dys y Reeriaght Unnaneysit, Pobblaght Nerin, as Ellanyn Vooir Eeaght.

## Aer-lhuingyssyn as king jurnaa
### Troailtagh

### Lughtee

## Imraaghyn

## Kianglaghyn magh

* 
* 
*
Mellyn

Ta **mellyn** çheet er ram olteynyn 'sy chynney Cucurbitaceae lesh messyn roauyr. Foddee dy vel mellyn çheet er y losserey ny er y vess, as y mess ny far-verrish. Ta ram sorçhyn dy vellynyn er ve lhiassit ass mellynyn. Ta'n losserey gaase myr raiseyder. Ga dy vel y mellyn ny vess, foddee dy vel yn ennym "glasserey yn-choagyrey" currit er sorçhyn ennagh.

## Glassraghyn yn-choagyrey
*Genus *Momordica* Mellyn sharroo 
*Genus *Benincasa* Mellyn geuree

## Messyn yn-choagyrey
*Genus *Citrullus* - Mellyn ushtey
*Genus *Cucumis*
***C. metuliferus* - Mellyn eairkagh 
**''C. melo''
****C. melo cantalupensis*. Crackan er ta garroo as fahnaghtagh. Mellyn asnagh.
****C. melo inodorus*.  Mellyn Canaaragh, Casaba, Mellyn kolkhoznitsa, mellyn Hami, Mellyn millish, a.r.e.
****C. melo reticulatus*.
*** Crosh-sheelree noa-emshiragh, m.s. Crenshaw (Casaba X Pershagh), Crane (Shapaanagh X Mellyn asnagh A.H.)

## Jeeagh er neesht
*Squash

## Imraaghyn
* Mabberley, D.J. 1987. *The Plant Book. A portable dictionary of the higher plants*. Cambridge University Press, Cambridge. 706 pp. ISBN 0-521-34060-8.
* Magness, J.R., G.M. Markle, C.C. Compton. 1971. *Food and feed crops of the United States*. Interregional Research Project IR-4, IR Bul. 1 (Bul. 828 New Jersey Agr. Expt. Sta.).

## Galleree


Coadan:Cucumis_melo_1_(Piotr_Kuczynski).jpg|Mellon
Coadan:Cucumis_melo_4_(Piotr_Kuczynski).jpg|Melon, losserey resh
Coadan:kwatji.jpg|Rassyn mellyn
Coadan:03-05-JPN202.jpg|Yubari Melon ta kiarit myr gioot ard-phriosoil
Coadan:Stahi - Harbuz.jpg|Slissyn dy vellyn er plait
Coadan:Cucumis melo var. reticulatus (photo by Scott Bauer).jpg|Mellynyn asnagh Americaanagh Hwoaie
Coadan:Melon_honeydew.jpg|Mellyn millish



## Kianglaghyn magh

* Cucumis melo L. &ndash; Purdue University, Center for New Crops & Plant Products.
* The Cook's Thesaurus: Melons &ndash; Rolley fotografyn er sorçhyn dy vellynyn
Wooishlagh

She lus sheer-vio yn-ee feaillagh ee **wooishlagh** ny **lus yn imleig** (***Umbilicus rupestris***).  Ta'n ennym eck er y fa dy vel ny duillagyn eck gollrish imleigyn.  T'ee 'sy chynney Crassulaceae.  Ta wooishlagh gaase dys mysh 25 kentimeader (10") er yrjig.  Ta blaaghyn bane-jiarg lesh y gheayney eck, as duillagys ayns cront rybbanagh.  T'ee ry-akin ayns jiass as sheear ny h-Oarpey, er boallaghyn scaadooagh ny ayns scaanaghyn tashey.

## Imraaghyn
Smeyr-feeyney

Ta'n **smeyr-feeyney**, ny yn **verrish-feeyney** ny keayrtyn, ny mess neu-chlimacteragh ta gaase er ny raiseyderyn fuyghagh yl-vleinoil as yn-lhoamey jeh'n ghenus *[[Vitis]]*. Foddee smeir-feeyney dy ve eeit aw, ny foddee soo, soolagh, slumm, feeyn geayr, druggaghyn, feeyney, asstayrnyn resh 'eeyney, raisinyn, as ooill resh 'eeyney dy yannoo assdaue. Ta smeir-feeyney ymmydit ayns sorçhyn ennagh dy viljeydyssyn.

She troar feer shenn t'ayn; va ny Shenn Eajiptee, Shenn Ghreagee as Shenn Rauee troarey ad er son feeyn.
Antonie van Leeuwenhoek

Va **Antonie Philips van Leeuwenhoek** (Anthonie, Antoni, ny Theunis ayns Ollanish chammah, as Antony ny Anton ayns Baarle)  (24 Jerrey Fouyir 24, 1632 – 26 Luanistyn, 1723&nbsp;– oanluckit er 30 Luanistyn) ny ghelleyder as ny oayllee Ollanagh veih'n valley Delft, y Çheer Injil. T'eh er enney ain myr "Ayr y Vyn-vioagh-oaylleeaght", as t'eh coontit myr y chied vyn-vioagh-oayllee. Ta enney share er er son yn obbyr echey er lhiassaghey'n vynreayrtan as er son e chohoyrtyssyn da bunneydys y vyn-vioagh-oaylleeaght. Ren eh ymmyd jeh ny mynreayrtyn laue-jeant echey dy yannoo baghtyn as coontaghyn er bioagyn un-chillagh, as eh cur yn ennym *animalcules* orroo, as ta er fys ain jiu myr myn-vioagyn. Myrane lesh shen, v'eh ny chied ghooiney dy yannoo recortyssyn baghtalagh mynreayrtagh er frauaigyn muskyl, bacteyryn, spermatozoa as stroo folley ayns myn-eddanyn (feddanyn folley beggey). Cha screeu Van Leeuwenhoek lioaryn, agh screeu eh lettyryn.

## Imraaghyn

## Kianglaghyn magh
Airnag

She billey ee **airnag**, as fo-ghooie phlumbis.  Ta messyn drupagh yn-ee eck, as soo as gleihagh jeant jeu.  Ta ny liggaryn jeneeve as *[[slivovitz]]* jeant jeu myrgeddin.

Ta messyn oochrooagh eck.  Ta'n crackan oc gorrym dorraghey dys plooreenagh, as y feill oc buigh-ghlass.  T'ad gollrish airnyn, agh t'adsyn ny sloo as crackan jiarg-gorrym ny buigh oc.  Ta'n crackan oc geayragh, as myr shen, cha nel ad goll er ee myr t'ad dy cadjin.

Ta blaaghyn beggey baney eck.

## Imraaghyn
Aittin

She genus dy chrouwyn sheer-ghlassey jialgagh eh **aittin** (ny **aadjin**, **conney**).  T'ad ayns kynney Fabaceae ny pishyryn.  Ta aittin dooghyssagh da'n Europey heear as yn Affrick heear-hwoaie, as ta'n chooid smoo jeh dooieyn cummal 'syn Ibeir.

Ta faggys-mooinjerys eddyr aittin as conney skeab, agh ta'n aittin feer jialgagh.  Ta duillagyn tree filley ec fir aegey, agh t'ad jannoo jialgyn assdaue ny s'anmey.  Ta blaaghyn beggey buighey eck.

T'eh gaase dy mie er thalloo boght as claghagh.  Ta jargaght echey dy hashtey neetragien, as myr shen, ta ymmyd jeant jeu er son dy lhiasaghey thalloo, myr sampleyr, er ynnydyn shenn veainyn.

## Imraaghyn
Conney (reddaghey)

Ta ymmodee keeallyn ec **conney**.  Foddee eh çheet er:

* Conney, stoo ta goll er lostey ny er caghlaa dys jannoo bree ny çhiow ny dy arraghey nheeghyn, m.s. fuygh aile
* Argid laue
* Aittin, crouwyn jialgagh 'sy ghenus *Ulex* as blaaghyn buighey oc.
Aane ushtey

She rheynn dy lossreeyn bryophytagh (neuchuishlagh) eh **Marchantiophyta**, as t'ad cur **aane ushtey** ny **lus ny haane** er ny lossreeyn hene.  Myr aght cadjin ny Bryophyta, ta corys bea gametophyte-hrome oc, choud's nagh vel agh un 'oirran dy chroymasoomyn oc.

T'ad ry-akin er feie ny cruinney ayns dagh çhymbyllaght, bunneys.  Bare lhieu ardjyn tash, agh ta dooieyn arctagh as faasagh ayns myrgeddin.  Ta kuse jeu nyn sarkylyn ayns garaghyn as thieyn glonney.  T'ad beg, agh foddee kuse dy ghooie skeaylley harrish eaghtyr mooar.  

## Jalloo-oaylleeaght
T'ad beg son y chooid smoo, eddyr 2-20mm er lheead as ny sloo na 10 kentimeader er lhiurid.  Ta daa horçh jeu: aaneyn ushtey thallussagh, as aaneyn ushtey duillagagh.  Ta aaneyn ushtey thallussagh jeant seose jeh gish lheaney rybbanagh banglaneagh.  Ta aaneyn ushtey duillagagh jeant seose jeh gish lheaney as duillagyn ny crottylyn orroo nyn lhie harrish y cheilley ayns tree keimyn ny ny sloo.  Ta'n keim meanagh anchasley rish ny fir elley.

### Corys bea

Ta aane ushtey goaill toshiaght myr sporrag haploid.  T'eh foghaney as jannoo protonema: foddee eshyn ve dhossan dy snaueyn ny thallus lhean. She eash neuveayn eh y protonema.  T'eh caghlaa dys gemetophore (*jeantagh [[gamete|ghameteyn]]*) ta cur magh comyssyn.  T'ad cur antheridium er comys firrinagh ta jannoo killagyn sheel.  Ta dhossanyn dy antheridia boallit ec **[[perigonium]]**, ny vrat dy chillagyn.  T'ad cur archegonium er comys bwoirrinagh, as **[[perichaetum]]** mygeayrt-y-mooee.  Ta feddan keyl myr mwannal da'n archegonium, as ta sheelyn snaue ny 'heese er son dy roshtyn yn ooh.  

Shegin da'n çheel snaue veih ny antheridia da archegonium.  Ta daa 'lagellum as t'ad snaue lhieu. Ta feme oc er ushtey dy snaue ayn, lhig da ve fliaghey ny brat dy ushtey er ny lossreeyn; gyn ushtey, cha nod ad jannoo y turrys.

Ta'n sheel torraghey yn ooh, as t'eh gaase dys sporophyte diploid.  Ny yei shen, ta tree fo-rheynnyn bishaghey er y sporophyre neuappee:
* **cass** ta kiangley y sporophyte as gymmyrkey beaghey jeh'n "moir-lus"
* **kishtey** eelipsagh ny cruinn, raad ta sporragyn jeant er son scaalheaney
* **gass** eddyr oc
Traa ta'n tree er mishaghey, ta'n gass lhiuraghey lesh brishey magh yn archegonium as gaase magh ass.  Ta'n cass ny hoie sthie y moie-lus, agh ta'n kishtey goll er ymmyrkey magh 'syn aer.  Ta killagyn ny kishtey rheynn ad hene as jannoo killagyn immanagh as killagyn sporragagh.  S'arraghoil ad ny killaghyn immanagh, as t'ad seiy magh boalley y chishtey.  Ta ny killagyn sporragagh jannoo meiosis as rheynn ayns sporragyn haploid er son dy skeaylley magh, as myr shen, ta'n corys goaill toshiaght ass y noa.

## Imraaghyn
Bananey garroo

Ta'n **bananey garroo**, ny **Musa x paradisiaca**, ny hroar 'sy ghenus *[[Musa]]* as t'eh ymmydit son y chooid smoo ayns coagyraght, ayns cosoylaght rish y vananey millish bog.
Berrish ghlass

Ta'n **verrish ghlass** (*Ribes uva-crispa*, co-chea. *R. grossularia*) ny dooie 'sy ghenus *[[Ribes]]*. T'ee çheet magh ass yn Oarpey, yn Affrick heear hwoaie, as yn Aishey heear yiass er çheu yn dooieaght eck. T'ee coontit myr fer jeh ram dooieyn 'sy fo-ghenus *Grossularia*. Ta'n ennym shen jannoo cur sheese er y drine (**drine berrish**, ny **drine berrish ghlass**) myrane lesh y vess echey.
Fig

Ta'n **fig** (*Ficus carica*) ny rassan yn-lhoamey mooar ass yn Aishey heear yiass as ass yn ard Meanvooiragh (veih'n Afghanistaan dys y Ghreag). T'eh 6.9 m - 10 m (23 - 33 tr) er yrjid, lesh speeiney lheeah rea echey. Ta ny duillagyn 12 - 25 cm (4.7 - 9.8 oar.) er lhiurid as 10 - 18 cm (3.9 - 7.1 oar) er lheead, as t'ad jeh cummey babbanagh lesh tree ny queig babbanyn. Ta'n mess echey eddyr 3 as 5 cm (1.2 - 2.0 oar.) er lhiurid lesh speeiney glass er, as ny messyn goaill appaghey derrey t'ad gorrym jiarg ny dhone er daah. Ta'n sapp jeh ny h-ayrnyn glassey ny farbeyder da crackan deiney.

## Imraaghyn
Aghaue veg

She lus nieunagh ee **aghaue veg** (***Cicuta virosa***).  She lus sheer-vio lussagh t'ayn, wheesh as 2 veader er yrjid.  Ta gish reaey, banglaneagh eck.  T'ad follym as rimmeigagh; ta un eddin rea oc as ny çheuyn elley cruinn.  Ta duillagyn maylartey feeacklagh tree-'edjagagh eck, as blaaghyn beggey baney ayns dhossan gollrish fascaidagh.  T'ee gaase ayns lheeanntyn fliughey, rish stroanyn, as ayns buill 'liughey elley.  Ta beamyn drigey magh fliughid ooillagh buigh.  Ta fraueyn baney moylagh eck.

T'ee ry-akin 'syn Europey hwoaie as meanagh, 'syn Aishey hwoaie as 'syn Americkey Hwoaie heear-hwoaie.  

## Nieu

Ta cicutoxin 'sy lus, as ish boirey er obbraghyn y chorys nearag meanagh.  Da deiney, t'eh cur orrin çhingys gailley, skeahrey as pian boldagh, roish oor ny lurg ee.  Ta craaghyn as teaymyn myrgeddin ny keayrtyn.  She'n fraue y rheynn smoo nieunagh j'ee, as ta meer dy liooar dy varroo.  Da beiyn, vees 60 gramme marroo keyrrey as 230 gramme marroo cabbyl.  Er y fa dy vel ny cowraghyn soiagh orroo dy tappee, ta lheeys gyn raah dy cadjin.

## Kianglaghyn magh
* Ancient Poisons

## Imraaghyn
Aigh vane

She crouw ny billey beg ‘sy ghenus *[[Buxus]]* ee **aigh vane** (***Buxus sempervirens***).  T'ee ry-akin 'syn Europey heear as jiass, 'syn Aishey heear-yiass as 'syn Affrick heear-hwoaie. 

T'ee gaase dys wheesh as 9 meadar er yrjid, as crantessen wheesh as 20 kentimeadar.  Ta duillagyn buighey-ghlassey ny glassey eck, ayns jeesyn, oohchrooagh as mysh 15-20mm er lhiurid.  Ta blaaghyn neuvaghtal buighey-ghlassey eck, gyn petyllyn erbee, as t'ad goll er pollnaghey ec shey-chassee.  Ta ny messyn eck nyn gishtaghyn tree-vabbanagh as 3-6 rassyn ayndaue.

T'ee gaase er thalloo kelkagh ny eaylagh dy cadjin, myr fo-laare da biljyn smoo dy mennick.  T'ee ry-akin myrane lesh faih son y chooid smoo, agh ayns scrub çhirrym slieau ny keayrtyn.  She Box Hill, Surrey (*Cronk aigh vane*) eh ard smoo Hostyn dy aigh vane dooghyssagh.


Illustration Buxus sempervirens1 cleaned.jpg|Duillagys as blaaghyn aigh vane
BuisFeuille.jpg|Aigh vane
Buisfleurs.jpg|Aigh vane
 

## Ymmyd

T'ee feer ennoil myr lus jesheenagh ayns garaghyn, er son cleighyn as jallooyn cleigh erskyn ooilley.  Ta'n fuygh eck (*foiee kishtey*) feer chreoi as trome, as myr shen t'eh slanjeant er son cabnaidaght, grainney, obbyr ynlhie, jannoo clarinaidyn, cassyn ghreieyn as king woaillteenyn.  Ayns ny laghyn shinney, v'ad jannoo ymmyd jeh duillagyn aigh vane ayns ynnyd quineen, as er son dy injillaghey çhiassaghey.

## Imraaghyn
Alfalfey

She lus sheer-vio 'sy chynney pishyryn Fabaceae ee  **Alfalfa** (***Medicago sativa***).  She foddyr scanshoil t'ayn.  

## Jalloo-oaylleeaght

T'ee gaase dys mysh 70 kentimeadar er yrjid.  Ta gish gyn fynney eck, as ymmodee gish gobbey ass yn un vun.  

Ta duillagyn maylartey tree-ghuillagagh eck, as dagh duillageen oblanceolatagh, as giarrit ec y jerrey, bunnys.  Ta oirryn reaey oc, er lhimmey jeh kuse dy 'eeacklyn.  Ta ny duillageenyn mysh 3 kentimeadar er lhiurid.

Ta daa stipule beg sleeanagh ec bun yn yl-ghuillag.  Ta raceme er jerrey kuse dy ghish, as blaaghyn echey.  Ta ny blaaghyn mysh kentimeader er lhiurid.  Ta 5 petylyn oc, 10 staimynyn, as un phistil.  T'ad cur magh blaaghyn 'sy tourey son y chooid smoo.  Ny yei shen, t'ad cur magh fynneigyn caslit mysh kentimeadar er lhiurid.  T'ad moggylagh, as ta fynney creoi orroo ny keayrtyn.  Ta rassyn buighey-ouyrey ayndaue.

Ta corys fraueagh dowiney eck, wheesh as 4.5 meadar ny keayrtyn.  Myr shen, t'ee feer aahassooagh noi çhirmid.  

Ta genome tetraploid eck.

## Eggoaylleeaght

Ta alfalfey skeaylley liorish cur magh rassyn.  Ta bea 3-12 vlein eck, as shen croghey er yn emshir as y sorçh t'ayn.  

T'ee hene-nieunagh, dy ghra myr shen, s'doillee da rassyn alfalfey noa aase mastey alfalfey t'ayn foast.  Myr shen, t'ad caghlaa alfalfey lesh dooieyn elley.

## Imraaghyn
Cummey duillag

### Oardaghyn

#### Oardaghyn yl-ghuillagagh

#### Oardaghyn elley

## Cummaghyn duillag

### Cummaghyn

## Oirr duillag

## Cuishlinaght duillag

## Imraaghyn
Smeyr churree

She possan dy vyn-rassanyn sheer-ghlass ny raiseyderyn sleaydagh 'sy ghenus ***[[Vaccinium]]*** fo-ghenus ***Oxycoccos*** eh **smeyr churree**. Ta smeir churree ry-gheddyn ayns curreeyn sharroo er feie ny h-ayrnyn feayrey 'sy Lieh-Chruinney Hwoaie.
Smeyr ghoo

Ta'n **smeyr ghoo** ny mess yn-ee veih ny dooieyn 'sy ghenus *[[Rubus]]* jeh'n chynney Rosaceae. Dy cadjin ta cuirtlee ghaa-vleeanagh as fraueyn yl-vleeanagh ec ny lossreeyn. T'eh ny phossan lheeadagh, ta mie er enney lesh 375 sorçhyn dy ghooieyn as ram jeu bentyn ry cheilley er feie'n Lieh-Chruinney Hwoaie as America Yiass.

## Imraaghyn
Berrish ghoo

Ta'n **verrish ghoo** (*Ribes nigrum*) ny h-oltey jeh'n ghenus *[[Ribes]]* 'sy chynney Grossulariaceae (myrane lesh y verrish ghlass as y verrish yiarg). Ta'n verrish ny berrish ghooghyssagh jeh'n Oarpey veanagh as hwoaie, as yn Aishey hwoaie. T'ee ny rassan beg ta eddyr 1 as 2 m er yrjid. Ta ny duillagyn cor, neuchramp, eddyr 3 as 5 cm er lhiurid, as babbagh dy bassagh lesh oirr 'eeacklagh. Ta ny blaaghyn eddyr 4 as 6 cm er lhiurid, lesh queig petylyn ta glass ruyagh dys dhoanagh er daah; t'ad gientit ayns crouw-vlaaghyn eddyr 5 as 10 cm er lhiurid.

Traa nagh vel y rassan gymmyrkey messyn, t'eh cosoylagh rish rassan y verrish yiarg, as ad yn-chronnaghey lesh y çhooraght lajer veih ny sthilk as ny duillagyn. Ta'n mess ny verrish yn-ee ta 1 cm er crantessen, as ad gorrym jiarg dorraghey, begnagh doo, er daah, lesh crackan gloasagh as seepal shassooagh er y vaare ta cummal rassyn ennagh ta gloo er beagheeyn. Foddee drine prowit gientyn seose dys 5 kg dy verrishyn car y tourey.

## Imraaghyn
Manx Independent

Ta'n ***Manx Independent*** ny phabyr-naight shiaghtinoil baghtagh ayns Mannin. T'eh currit magh dagh Jeheiney. She Isle of Man Newspapers, cooid jeh Johnston Press, y shellooder er y phabyr-naight. T'ad yn *[[Isle of Man Courier]]* as yn *[[Isle of Man Examiner]]* ny shuyr-phabyryn echey.

## Shennaghys
Va'n pabyr-naight bunnit 'sy vlein 1987 myr duillag vooar lurg stholk ren dooney yn *Isle of Man Examiner*, yn *Isle of Man Times*, yn *Isle of Man Gazette*, as y *Manx Star*. Va enmys yn *Isle of Man Examiner* aavioghit rish yn Halifax Courier Group, shellooder yn *Isle of Man Courier*. Er feie tammylt giare va'n *Manx Independent* currit magh tree keayrtyn 'sy çhiaghtin. Haink er dy ve ny phabyr-naigh baghtagh va currit magh daa cheayrt 'sy çhiaghtin 'sy vlein 1992 as eh ayns shelloo ec Mercantile Publishers as lurg shen ec Morton Newspapers veih Nerin Hwoaie. V'eh creckit da Isle of Man Newspapers ayns 1993 as dooney as coayl obbyr da dagh peiagh 'sy fwirran myr eiyrtys. V'eh aavioghit ny s'anmey 'sy vlein shen 'sy chummey myr t'eh jiu.

## Imraaghyn
Vsevolod Kuznetsov

Va **Vsevolod Anatolyevich Kuznetsov** () (9 Mean Souree 1928 &ndash; 5 Jerrey Souree 2003) ny ellyneyr theater as scannaneaght. V'eh reiht myr Ellyneyr Theayagh PHCH ny Roosh 'sy vlein 1977.

## Seihll
Rug Kuznetsov ayns lught thie theateragh ayns Leningrad (Caayr Pheddyr jiu). V'ee Vera Kuznetsova, aghtyer ardghooagh, e vayr. Hie eh dys Undinys Theateragh Leningrad (Ленинградский театральный институт) eddyr ny bleeantyn 1945 as 1949. Lurg yn Undinys hie eh gobbraghey ayns Theater Dramadagh Bryansk, Theater y Lhuingys Marrey Baltagh as Theater Lensovet.

Veih'n vlein 1956 hoshee eh gobbraghey ayns Theater Tovstonogov, raad haghyr eh er Georgiy Tovstonogov. V'eh coontit myr ard-vainshtyr paartyn y nah cheim.

Hooar eh baase ayns Caayr Pheddyr 'sy vlein 2003, as t'eh oanluckit ayns Ruillick Volkovskoe.
Oarn

Ta **oarn** ny grine ta çheet ass y faiyr bleeanagh ***Hordeum vulgare***. Ta ram ymmydyn ec yn oarn. T'ee ymmydit myr foddyr da sthockyn, myr braih vunneydagh da lhune as joughinyn drigit, as myr mynayrn ayns bee slaynt ennagh. T'ee ymmydit ayns awreeyn as broityn, as ayns arran oarn ayns cultooryn ennagh, veih Nalbin dys yn Affrick.

Ayns rang-oardraghey ny bleeaney 2007 er troaryn grineagh 'sy dowan, va'n oarn 'sy chiarroo ynnyd rere mooads va troarit (136 millioonyn dy hunnaghyn) as rere eaghtyr lhiassaghey (566,000&nbsp;km²).

## Imraaghyn
Berrish yiarg

Ta'n **verrish yiarg** (*Ribes rubrum*) ny h-oltey jeh'n ghenus *[[Ribes]]* 'sy chynney Grossulariaceae (myrane lesh y verrish ghlass as y verrish ghoo). Ta'n verrish ny berrish ghooghyssagh jeh'n Oarpey Heear (y Velg, y Rank, y Ghermaan, y Çheer Injil, yn Iddaal Hwoaie as y Spaainey Hwoaie). Ta'n losserey eck ny rassan yn-lhoamey ta eddyr 1 as 1.5 m er yrjid (2 m ny keayrtyn), lesh duillagyn queig-vabbagh as ad reaghit dy caslagh er ny sthilk. Ta daah buigh-glass er ny duillagyn, as t'ad reaghit ayns crouw-vlaaghyn ta eddyr 4 as 8 cm er lhiurid, as ad goaill appee myr berrishyn yn-ee jiarg-ghial trooid-hoilshagh ta eddyr 8 as 12 mm er crantessen, lesh 3-10 berrishyn er dagh crouw-vlaaghey. Foddee drine prowit gientyn 3-4 kg dy verrishyn veih mean y touree dys y tourey jeianagh.
Anne Craine

Ta **Anne Valerie Craine** BS (ruggit er 30 Averil 1954) ny politickeyr Manninagh as roie-OKF son Rhumsaa. Myrane lesh shen, t'ee ny Shirveishagh Ynsee as ny Caairliagh er Undinys Eiraght Vannin. Roish v'ee reiht da Tinvaal v'ee ny h-oltey jeh'n Voayrd Ynsee as Undinys Eiraght Vannin.

## Seihll
Va Anne Craine ruggit 'sy vlein 1954 as she inneen Charles Kerruish, eear-Eaghtyrane Tinvaal t'aynjee. Hie ee dys Bunscoill y Doon ayns Skyll Maghal, as lurg y vunscoill hie ee er yn ard-scoill ayns Scoill Grammar Rhumsaa. Daag ee yn ellan lurg y vunscoill as hie ee dys Lunnin dy yannoo studeyryssyn ayns St. Godric's Secretarial College.

T'ee poost rish David Peter Craine veih'n vlein 1978 as ta daa vac as un 'neen oc.

## Seihll politickagh
Ren Anne Craine eab dy ve reiht son Rhumsaa ayns 2001 agh cha row ee raahoil ec y taghyrt shen. Ayns fo-reihys 'sy vlein 2003 chossyn ee soiag son Rhumsaa. Reesht 'syn ard-reihys 2006 chossyn ee yn reihys as ee ny chied ynnyd lesh 1969 voteyn, as hooar Allan Bell y nah hoiag 'sy valley lesh 1768 voteyn. V'ee reiht myr Shirveishagh Ynsee ayns 2006. Ayns Mee Vayrnt 2010, v'eh fogrit magh dy bee ee reiht myr Shirveishagh Tashtee, as ee çheet ny yei Allan Bell veih 1-d Averil. 'Syn ard-reihys ayns 2011 cha row ee reiht da'n Chiare as Feed.

### Oikyn reiltysagh
* *Oltey* Rheynn Reiltys Ynnydagh as y Çhymmyltaght, 2003-2006;
* *Oltey* Rheynn Dellal as Jeadys, 2004-2005;
* *Oltey* Rheynn Slaynt as Shickyrys y Theay, 2005-2006;
* *Shirveishagh* Ynsee, 2006-2010
* *Shirveishagh* Tashtee, 2010-2011 
* *Caairliagh* Undinys Eiraght Vannin, 2007-

## Imraaghyn

## Kianglaghyn mooie
* Beashnys Craine ec Tinvaal
Almon

She billey dooghyssagh da'n Çhiar Veanagh ee **Almon** (***Prunus dulcis***) ny **almond** ny keayrtyn.  Sthie y ghenus *[[Prunus]]*, t'ad cur ee myrane lesh peitshag 'syn 'o-ghenus *Amygdalus*, ry-eddyrscarrey veih fo-ghenera elley er coontey y bleayst crampit (endocarp) mygeayrt y rass.

Ta mess yn-ee eck.  Cha nee feer chro t'ayn, agh droop: ta bleayst vooie echey, as bleayst chreoi sthie as y rass ("cro") aynjee.  Ta "bleaystaghey" almon çheet er goaill y vleayst jeh'n rass.  T'ad creckey almonyn er nyn mleaystaghey (gyn bleayst) ny gyn (as bleayst orroo foast).  


Coadan:Green almonds.jpg|Almonyn geayney
Coadan:Almonds - in shell, shell cracked open, shelled, blanched.jpg|Almonyn neuskillt (toshtal) as skillt (jesh). 
Coadan:Blanched_almonds.jpg|Almonyn giallit

  
## Jalloo-oaylleeaght
She billey beg yn-lhoamey ee almond, eddyr 4-10m er yrjid, as wheesh as 30 kentimeadar er crontessen. Ta slattagyn aegey geayney ec y toshiaght; t'ad gorrym-jiargaghey fo soilshey ny greiney, as t'ad çheet dy ve lheeah 'sy nah vlein.  Ta duillagyn 3-5" er lhiurid eck.  Ta oirr feeacklagh oc, as cass duillag.  Ta blaaghyn baney ny baney-jiargey ec almondyn, 3-5 kentimeadar er lhiurid, as 5 petalyn oc.  T'ad cur magh blaaghyn anmagh 'syn arrey, nyn lomarcan ny ayns jeesyn.

T'ad gymmyrkey mess erreish da queig bleeantyn.  Ta'n mess appee 'sy tourey, mysh 7-8 meeghyn erreish da ny blaaghyn çheet magh.

Rere lus-oaylleeaght, cha nee cro t'ayn agh droop mysh 3-6 kentimeadar er lhiurid.  Ta coadagh mooie (exocarp) ec *Prunus*, as shen feillagh ec plumbissyn as shillishyn; ta coadagh mooie almonyn lhiareagh.  Ta bleayst 'uyghoil voggylagh ny sthie, as shen yn endocarp.  Ta'n rass hene sthie y vleayst, as shen ny t'ad cur "cro" er.

## Imraaghyn
Ynnyd-eggey

Ta **ynnyd-eggey**, ny **ynnyd-voggyl** ( ny ) ny enmys ta currit er cohaglym dy ghuillagyn-moggyl, yallooyn, feeshanyn ny chooid vun-earrooagh mooinjeragh ta enmyssit bentyn rish URL cadjin, as eh jeant seose jeh'n ennym çhiarnys ynrican dy mennick, ny yn enmys IP, as y fraue-chassan ('/') ayns moggyl ta bunnit er Internet Protocol. Ta ynnyd-eggey er ny oastagh er un hirveishagh-moggyl er y chooid sloo, as eh so-roshtynagh trooid moggyl lheid as yn Eddyr-voggyl ny trooid moggyl ard ynnydagh (LAN) preevaadjagh.
Alfey

She faiyr sheer-vio eh **alfey** ny **faiyr alfey**.  T'ee gaase 'syn Affrick heear-hwoaie as 'syn Ibeir jiass.  T'ad jannoo coyrd, bascaidyn, pabyr as cooid elley ass.

## Kianglaghyn mooie

*Thie-tashee Alfey
Aloe

She genus dy lossreeyn blaaghey eh **aloe**, as mysh 400 dooie ayn.  She *[[Aloe vera]]* ("feer aloe") y dooie share er enney.  Ta'n genus dooghyssagh da'n Affrick, as t'eh cadjin ayns Cape Province, sleityn yn Affrick ghrianchryssagh, Madagascar as ellanyn elley.

Ta roseagh dy ghuillagyn mooarey çhiuey feillagh ec aloeyn, son y chooid smoo.  Ta duillagyn sleeanagh oc, as oirr jialgagh ocsyn.  Ta blaaghyn feddanagh oc er gish ghlooey neuchrampit gyn duillagyn.

## Imraaghyn

## Kianglaghyn mooie

## Jallooyn

Babosa1.jpg|*[[Aloe arborescens]]*
Aloe aristata.jpg|*[[Aloe aristata]]*
Köcherbaum_Köcherbaumwald_01.JPG|*[[Aloe dichotoma]]*
Aloe_hereroensis_Auob_C15.JPG|*[[Aloe hereroensis]]*
Aloe_parvula.JPG|*[[Aloe parvula]]*
Aloe peglerae01.jpg|*[[Aloe peglerae]]*
Aloe_saponaria_1.jpg|*[[Aloe maculata]]* (A. saponaria)
Aloe_saponaria_3.jpg|*[[Aloe maculata]]* flower
Aloe_sophie_plant_and_flowers.jpg|*[[Aloe sophie]]*
AloeSpeciosa.jpg|*[[Aloe speciosa]]*
Aloe_striatula_1.jpg|*[[Aloe striatula]]*
Aloe_rauhii.jpg|''Aloe rauhii
Aloe vera MHNT.BOT.2011.3.95.jpg|Aloe vera - Museum specimen
Lus yn anis

She lus 'sy chynney Apiaceae eh **lus yn anis** (ny **lus anis**, **anis**). T'eh dooghyssagh da'n Eddyrheeragh as yn Aishey heear-yiass. Ta enney er er son y vlass echey, cosoylagh rish shugyr doo, lus y vooyn as dragane.

## Jalloo-oaylleeaght
She lus lussagh bleeanagh eh lus yn anis. T'eh gaase dys meadar er yrjid. Ta duillagyn liauyrey babbanagh faggys da bun y lus, mysh 1-5 kentimeader er liurid. Ta duillagyn ny s'yrjey fedjagagh. Ta blaaghyn baney mysh 3mm er er crontessen echey, ayns umbyllyn. She schizocarp dronuillagagh 3-5mm er lhiurid eh y mess echey, as shen "sheel anis".
Flodaigh

Ta **Flodaigh** ny h-ellan tidee ny soie çheu hwoaie veih Beinn nam Fadhla as çheu yiass veih Griomasaigh ayns ny h-Ellanyn Heear, Nalbin. T'ee kianglt rish Beinn nam Fadhla rish taagher.

Ta'n ellan 1.45 km² er eaghtyr as 'sy vlein 2001 va 11 chummaltagh urree. Ta Coontey-pobble ny Bleeaney 2001 cur sheese yn ellan myr "Flodda" - ennym Baarlagh ta currit er yn ellan.
Ooisht y Twoaie

Ta **Ooisht y Twoaie** (, ) ny h-ellan ayns ny h-Ellanyn Heear, Nalbin. T'ee ny jeihoo ellan smoo mastey ellanyn ny h-Albey as ny treeoo ellan jeig smoo mastey ny h-ellanyn ta cruinnlaghey yn Vretyn Vooar. T'ee 117 mi ker (303 km²) er eaghtyr, as t'ee beggan ny sloo na Ooisht y Jiass. Ta Ooisht y Twoaie kianglt liorish taagheryn rish Beinn nam Fadhla trooid Griomasaigh, rish Beàrnaraidh, as rish Baile Sear. Faagail magh y niar yiass, ta'n ellan rea er eaghtyr, as t'ee coodit lesh mestey curreeyn moaney, cruink injil, as loghanyn, lesh ny smoo na lieh-chooid jeh'n thalloo coodit lesh ushtey. Ta kuse ennagh jeh ny loghyn jeant seose jeh mestey ushtey oor as ushtey sailjey, as eh shen lhiggey da oayldyn cramp as neuchadjin. She Logh ny Moddee, purt eeasteyragh as ynnyd da thie tashtee, laare ellynyn, as shamyr ghorraghey, y balley smoo er yn ellan.

## Imraaghyn
Griomasaigh

Ta **Griomasaigh** () ny h-ellan tidee ayns ny h-Ellanyn Heear, Nalbin. T'ee ny h-ellan smoo ass ny tar-ellanyn ta gymmyrkey taagher yn Oitir Mhòr, arc queig meeilley er lhiurid as bayr un-raad er ta kiangley Ooist y Twoaie rish Beinn nam Fadhla trooid y chione heear jeh'n ellan. T'ad Bàgh Mòr as Ceallan ny baljyn beggey smoo as t'ad soit er y çheu hiar jeh'n ellan.
Beinn nam Fadhla

Ta **Beinn na Faoghla**, ny **Beinn nam Fadhla** () ny h-ellan ayns ny h-Ellanyn Heear 'sy Cheayn Sheear magh veih coose heear ny h-Albey. Rere Coontey-pobble ny Bleeaney 2001 va 1,249 cummaltee er yn ellan as va'n chooid smoo jeu nyn Gatolee Raueagh. T'ee ny cooid jeh'n ard ta fo-reirey ec Comhairle nan Eilean Siar ny Coonseil ny h-Ellanyn Sheear. She Baile a' Mhanaich preeu-valley yn ellan.

## Kianglaghyn magh
*Sgoil Lionacleit
*Pabyr Naight Co-phobble Am Paipear
Baile a' Mhanaich

Ta **Baile a' Mhanaich** () ny valley beg er yn ellan Beinn nam Fadhla ayns ny h-Ellanyn Heear magh veih coose heear ny h-Albey. T'eh ny h-ard-valley da Beinn na Faoghla as ny h-ellanyn sniessey Ooist y Twoaie, Ooist y Jiass as ram ellaneenyn beggey elley. 'Sy vlein 2001 va 443 cummaltee 'sy valley. Ta'n ennym, ta çhyndaait myr "Balley'n Vaynee" çheet er mannishter va bunnit ayn 'sy çheyoo eash as ta tholtanyn Teampull Chaluim Chille ry-akin çheu yiass veih'n valley beg.

Ta oikyn ynnydagh jeh'n choonseil ardjynagh (Comhairle nan Eilean Siar) ry-gheddyn ayns Baile a' Mhanaich myrane lesh oik postagh, thie lheihys, bunscoill, as kuse ennagh dy happyn as oastanyn beggey.

## Imraaghyn
Baie yn Chashtal

Ta **Baie yn Chashtal** (, ) ny valley beg as ny balley smoo er Ellan Varraie ayns ny h-Ellanyn Heear, Nalbin. T'eh ny hoie er coose yiass yn ellan as t'eh jeeaghyn magh er baie 'sy Cheayn Sheear.

## Keeill
Va'n cheeill Chatoleagh ayns Baie yn Chashtal, "Keeill y Ven Seyr Rollage ny Marrey", troggit 'sy vlein 1886 er crongan ta jeeaghyn harrish çheshvean y valley. Va'n cummey j'ee kiaddit ec seyrnagh ass yn Oban, G. Woulfe Brennan, myrane lesh thie ny s'odjey sheese y chrongan da'n taggyrt. Ta uinnag ghaait ta taishbyney yn Crossey ry-akin er gaabyl twoaie ny killey, as ta ny gaabylyn jiass taishbyney Y Ven Seyr Rollage ny Marrey. Ta'n glonney ghaait çheet ass ny 1950yn leah.

## Imraaghyn
Steornavaie

Ta **Steornavaie** (, ) ny valley as ny chochorp er Ellan Lioas ayns ny h-Ellanyn Heear, Nalbin.

Ta'n balley goaill stiagh 9,000 cummaltee ass ny 26,370 deiney ta cummal er feie ny h-Ellanyn Heear. Ta skeerey theayagh Steornavaie goaill stiagh baljyn beggey ennagh ry laue, as ta 12,000 cummaltee cummal ayn. Ta Steornavaie ny purt hrome-chooishagh as t'ee ny balley smoo scanshoil as ny balley reiragh jeh ny h-Ellanyn Heear. Ta kione-cherroo Chomhairle nan Eilean Siar ("Coonseil ny h-Ellanyn Heear") soit aynjee myrane lesh ram bunneeaghtyn ynsee, spoyrt as ym-ysseraght

## Imraaghyn
Breacleit

Ta **Breacleit** () ny valley beg er Bearnaraigh Mòr ayns ny h-Ellanyn Heear, Nalbin. Ta thie tashtey, shapp veg, scoill, oik postagh, keeill, ynnyd theayagh lesh oastan beg, stashoon pedryl, stashoon aile, as shamyr choyrlee 'sy valley.
Logh ny Moddee

She balley reiragh Ooist y Twoaie eh **Logh ny Moddee** (, ). Ta'n balley ny hoie er Ooisht y Twoaie ayns ny h-Ellanyn Heear, Nalbin. T'eh soit ec kione branlaig as, er oyr y chroo dooghyssagh creggagh ayn, cha nel balley elley erbee er y choose hiar jeh'n ellan - foddey veih ny baljyn beggey ayns yn ayrn ny smoo pobbylagh ayns sheear Ooist y Twoaie.
Dalabrog

Ta **Dalabrog** () ny valley beg ta soit tree meeillaghyn çheusthie veih Logh Baastyl as t'eh ny nah valley smoo rere earroo yn phobble ayns Ooisht y Jiass. T'ad ny caaghyn t'ayns y valley na oik postagh, ard-vargey Co-op, y Borrodale Hotel (thie oast lesh roshtynaght theayagh da'n eddyr-voggyl), as shapp Scottish Hydro Electric. Myrane lesh shen ta scoill, ynnyd theayagh, as daa cheeill (Keeill Chatoleagh Raueagh Noo Peddyr as Keeill Agglish ny h-Albey) ayn.
Heysham

Ta **Heysham** ny valley beg mooar faggys da Lancaster ayns coontae Lancashire, Sostyn. T'eh jeeaghyn harrish Baie Morecambe as ta purt ayn lesh shirveishyn assaig ta goll dys Mannin as Nerin. Ta daa stashoon lectraghys çheshveanagh ayns Heysham as t'ad nyn gowraghyn thallooin ta so-akin veih ny cruink 'syn ard mygeayrt.

Dy reiragh, ta Heysham ny chooid jeh slyst Valley Lancaster, lesh tree wardyssyn: Heysham Central (lesh 4,397 cummaltee), Heysham North (5,477 cummaltee), as Heysham South (6,262 chummaltagh); tra t'ad currit ry-cheilley ta 16,136 cummaltee (coontey-pobble 2001) ayn, agh t'ad sheeyney magh ayns ardjyn çheu hoal jeh'n valley beg hene as mychione 6,500 cummaltee ayn.

## Imraaghyn
Fleetwood

Ta **Fleetwood** ny valley ayns slyst Wyre ayns Lancashire, Sostyn. T'eh ny hoie ayns uillin heear hwoaie jeh The Fylde. Rere coontey pobble 2001 va 26,840 cummaltee 'sy valley. T'eh jannoo seose cooid jeh covaljys Blackpool Mooar. Va'n balley ny chied co-phobbyl cummit 'syn Eash Victorianagh.

## Imraaghyn
Baile Roibín, Coontae yn Vee

Ta **Baile Roibín** () ny valley beg ayns Coontae yn Vee, Nerin. T'eh soit eddyr yn Ooive as Baile Átha Troim er y raad eddyr Baile Átha Buí as Dún Seachlainn. Ta'n balley soit ayns skeerey Dún Doire. Ta thie folteyr, keeill Chatoleagh, bunscoill, as garreish 'sy valley beg.

## Imraaghyn

## Kianglaghyn mooie
* Robinstown F.C.

## Jeeagh er neesht
* Rolley baljyn as baljyn beggey ayns Pobblaght Nerin
Annyl

She crouw ayns kynney ny pishyryn (Fabaceae) ee **annyl** (***Indigofera suffruticosa***).  T'ee gaase dys 1m er yrjid, ayns thalloo çhirrym.  Ta duillagyn fedjagagh eck.  Ta plooreen jeant jee.

## Imraaghyn
Ard-firryn bane

She lus 'sy chynney Lamiaceae eh **ard-firryn bane** (***Lamium album***).  T'eh gaase er feie yn Europey as yn Aishey heear, ayns banjee ny keyljyn, er thalloo tash.
 
## Jalloo-oaylleeaght
She lus lussagh t'ayn.  T'eh gaase dys meadar er yrjid, as ta gish gheayney kiare-corneilagh echey.  Ta ny duillagyn echey 3-8 kentimeadar er liurid as 2-5 kentimeadar er lheead; t'ad oochrooagh dys sleeanagh as ta oirr feeacklagh oc.  T'ad gollrish duillagyn undaagee, agh cha nel ad cur gah.  Ta blaaghyn baney oc ayns fainaghyn er ny gish heose, as ad 1.5-2.5 kentimeadar er lhiurid.
 
## Ymmyd
Ta ny duillagyn aegey yn-ee, as t'ad jannoo glassan assdaue.  Ta ymmyd jeant jeu ayns lheeys lussagh myrgeddin.
 
Ta ard-firryn bane er ny yannoo dooie ayns America Hwoaie.
 
## Caslyssyn

Coadan:Lamium album closeup.jpg
Coadan:Lamium album leaf.jpg
Coadan:Ortie blanche 05.jpg
Coadan:Lamium album.JPG


Coadan:Lamium album(01).jpg
Coadan:Small Lamium album plants and a stone.JPG
Coadan:Lamium album 2.jpg
Coadan:Lamium album.jpg


Coadan:Lamium-album-total.JPG
Coadan:Lamium album no flowers.jpg

 
 
## Imraaghyn

 
## Kianglaghyn magh
Ard-firryn breck

She lus 'sy chynney Lamiaceae eh **ard-firryn breck** (***Lamium maculatum***).  T'eh gaase er feie yn Europey, ayns banjee ny keyljyn, er thalloo tash.

## Jalloo-oaylleeaght
She lus lussagh t'ayn.  T'eh gaase dys meadar er yrjid, as ta gish gheayney kiare-corneilagh echey.  Ta ny duillagyn echey oochrooagh dys sleeanagh as ta oirr feeacklagh oc.  T'ad gollrish duillagyn undaagee, agh cha nel ad cur gah.  Ta cowraghyn bane orroo dy cadjin.  Ta blaaghyn jiargey-gorrym ec y lus, cosoylagh rish blaaghyn slaanee.

## Caslyssyn

Lamium maculatum 2015-06-01 OB 084b.jpg
Coadan:Lamium maculatum.jpg
Coadan:Lamium maculatumShellPink2UME.jpg | Cowraghyn baney
Coadan:Lamium maculatum 'Pink Nancy' a1.jpg | Cummey ellynagh "Pink Nancy"
Coadan:Lamium maculatum 'White Nancy' a1.jpg | Cummey ellynagh "White Nancy"


Coadan:Lamium maculatum2.JPG | Blaaghyn
Coadan:Lamium maculatum bloem.jpg 


## Imraaghyn

## Kianglaghyn magh
Ard-firryn jiarg

She lus 'sy chynney Lamiaceae eh **ard-firryn jiarg** (***Lamium purpureum***).  T'eh gaase er feie yn Europey as 'syn Aishey, ayns banjee ny keyljyn, er thalloo tash.
 
## Jalloo-oaylleeaght
She lus lussagh t'ayn.  T'eh gaase dys 20 kentimeadar er yrjid.  Ta ny duillagyn echey oochrooagh dys cree-chrooagh as ta oirr tonnagh dys saue-eeacklagh  oc.  T'ad jiargaghey faggys da kione y lus.  T'ad gollrish duillagyn undaagee, agh cha nel ad cur gah.  T'eh cur magh blaaghyn jiargey-gorrym, cosoylagh rish blaaghyn slaanee. 
 
## Ymmyd
Ta ny duillagyn aegey yn-ee, as t'ad jannoo glassan assdaue.  T'eh scanshoil da shellanyn, er y fa dy nod eh cur magh blaaghyn car ny bleeaney ny keayrtyn.
 
## Caslyssyn

Coadan:Red Dead nettle close 700.jpg
Coadan:Lamium purpureum in the spring2.jpg
Coadan:Hoja SVG (Lamium purpureum).svg
Coadan:Lamium purpureum 2 RF.jpg


## Imraaghyn

## Kianglaghyn magh
Ard-losserey

She lus 'sy chynney Lamiaceae eh **ard-losserey** ny **ayr-losserey** (***Glechoma hederacea***).  T'eh gaase er feie yn Europey as 'syn Aishey.  T'eh er ny chur stiagh ayns America Hwoaie myrgeddin.
 
## Jalloo-oaylleeaght
She lus sheer-vio sheer-ghlass t'ayn.  T'eh gaase dys 50 kentimeadar er yrjid.  Ta ny duillagyn echey cruinn dys aarey-chrooagh as ta oirr tonnagh oc.  T'ad piyral.  Ta blaaghyn gollrish tunneyderyn echey, as adsyn gorrym dys gorrym-jiarg.

## Aase
Ta ard-losserey bishaghey ayns ardjyn tashey scaadooagh, agh t'eh fuillaghtyn soilshey dy mie.  T'eh cadjin ayns banjee, keyljyn as reeastyn.  T'eh shassoo noi buinn, as skeaylley liorish rass ny sthollane.  Foddee eh jannoo magh fee gloo er faaie, as myr shen t'ad gra dy nee sarkyl t'ayn. 

## Ymmyd

V'ad cliaghtey jannoo ymmyd jeh ard-losserey myr lus lheeys.  V'ad coyrlaghey eh er son tinnitus, çhingyssyn aarey as lag-ghailley, chammah as myr brasneyder moon, casteyder folley, aavreeagh as greeyseyder.

Ren ny Sostnee ymmyd jeh myr blasstan, sheeleyder as freaylleyder ayns imbyl lhune, roish my ghow ad toshiaght lesh lus y lhionney 'syn ynnyd echey.

## Imraaghyn

## Kianglaghyn magh
Arroghyr

She lus bearkanagh eh **arroghyr** (***Araucaria araucana***).  T'eh dooghyssagh da'n Çhillee yiass veanagh as yn Argenteen heear veanagh, ayns ardjyn erskyn 1000m dy cadjin.  
 
## Jalloo-oaylleeaght
She billey sheer-ghlass t'ayn.  T'eh gaase dys 40m er yrjid as 2v er crantessen. Ta ny duillagyn echey trooraneagh as geyre, mysh 3-4 kentimeadar er lhiurid.  T'ad çhiu, creoi as gollrish crottylyn.  T'ad ry-akin er fud y villey, er lhimmey jeh shenn vanglaneyn.

She dooie dioecious t'ayn; cha nel birk 'irrinagh as bwoirrinagh er yn un villey, son y chooid smoo.  T'ad goll er pollnaghey liorish y gheay.  Ta birk 'irrinagh dronuillagagh, mysh 8-12 kentimeadar er lhiurid as 5-6 kentimeadar er lheead.  Ta birk woirrinagh cruinney, as 12-20 kentimeadar er lhiurid.

## Ennym
Hug Molina yn ennym *Pinus araucana* er ayns 1782.  Ayns 1789, chroo de Jussieu genus noa da'n dooie (**Araucaria**), as ayns 1797 hoilshee magh Pavón coontys noa jeh myr *Araucaria imbricata*.  Cha row shen ny ennym cooie, er y fa nagh ren eh ymmyd jeh'n ennym dooieagh currit er ec Molina.  Fy yerrey, ayns 1873, hoilshee magh Koch *Araucaria araucana*.  Ta *araucana* ass ennym ny Mapuche 'sy Spaainish, *araucanos*.  V'adsyn cliaghtey çhaglym rassyn ny biljyn 'sy Çhillee

## Imraaghyn

 
## Kianglaghyn magh
Farym

She genus dy lossreeyn eh ***Scrophularia*** (ny **farym, arym** ayns glare chadjin).  Ta mysh 200 dy dooie ayn.  Ta duillagyn piyral as blaaghyn fosley daa-veeallagh oc.  T'ad ry-akin er feie yn lieh-chruinney hwoaie, 'syn Aishey son y chooid smoo, agh ta beggan jeu cummal 'syn Europey as ayns America Hwoaie.

Ta stoo ymmydoil ayns kuse jeu, myr sampleyr iridoidyn, as ta ymmyd jeant jeu ayns lheeys tradishoonagh er feie ny cruinney; myr sampleyr, *[[Scrophularia ningpoensis]]*.  Ta'n ennym *Scrophularia* jeh *scrofula* (çhingys y ree), ny chummey çhingys y cleeau, er y fa dy row ad jannoo ymmyd jeu noi y çhingys shoh.

## Imraaghyn
Asparag

She lus yn-ee ee **asparag** (***Asparagus officinalis***).  T'eh dooghyssagh da'n Europey, yn Affrick hwoaie as yn Aishey heear. T'ee goll er troarey ayns ymmodee buill.

## Jalloo-oaylleeaght

She lus lussagh sheer-vio t'ayn.  T'ee gaase wheesh as 100-150 kentimeadar er yrjid.  Cha nel feer duillagyn eck: ta cladodeyn birragh 'syn ynnyd oc, mysh 6-32mm er lhiurid, as 4-15 jeu ayns dhossan.  Ta fraueyn moylagh eck.  Ta blaaghyn baney-ghlassey dys buighey eck, jeh cummey cluig.  Ta berrishyn beggey jiargey eck.

## Imraaghyn

 
## Kianglaghyn magh
Skeerey Stondane

Ta **Skeerey Stondane** ny **Skylley Stondane** ( ny ) ny skeerey ayns jiass Vannin eddyr Purt Soderick as Strooan Stondane ayns y çheadin Medall. Ta'n skeerey çhemmit liorish ny skeeraghyn Braddan da'n shiar, Marooney da'n twoaie, as Malew da'n sheear. Ta'n joarey jiass jeh'n skeerey jeant seose jeh Mooir Vannin. She Balley Noa y balley smoo 'sy skeerey. Ta Donald Gelling ny Chaptan ny Skeerey agh ta Andrew Parker ny Chaairliagh er ny barrantee.

## Buill anaasagh
* Raad ny Foillan
* Droghad ny Mooinjer Veggey
* Cronk ny Merriu

## Imraaghyn

## Kianglaghyn mooie
* Barrantee Skeerey Stondane 
* Fysseree mychione Skeerey Stondane veih ePedia er isleofman.com
Roie-ockle

She rang fockle eh **roie-ockle**.  Son y chooid smoo, t'eh cowraghey cochianglaghyn bentyn rish reamys ny traa.  Ta'n ennym oc er y fa dy vel ad roish ny t'ad bentyn rish, son y chooid smoo.  'sy Ghaelg as çhengaghyn Celtiagh elley (mastey fir elley), ta roie-ocklyn cowraghey peiagh as earroo liorish yn-filley.  Myr shen, ny keayrtyn, cha nel red erbee nyn lurg, er y fa dy vel eh goit stiagh 'sy roie-ockle hene.

* Ta'n lioar *er* y voayrd.
* Daag mee *roish* my daink ee thie.
* Cur arrym da'n sleih t**er dty skyn''.
* Ta fys ''aym''.

==Eear-ocklyn as taah-ocklyn==
Ayns kuse dy hengaghyn, ta focklyn jannoo yn obbyr cheddin, agh t'ad soit ny lurg ny focklyn.  Myr shen, ta çhengoayllee cur ''[[eear-ockle]]'' orroo.  Ny keaytyn, t'ad cur ''[[taah-ockle]]'' er y daa.

Myr sampleyr:
* [[Shapaanish]] , "''ayns'' yn Çhapaan" 
* [[Bascish]] , "**er'' y chlagh"
Skeerey Vreeshey

Ta **Skeerey Vreeshey** () ny skeerey ayns twoaie Vannin. T'ee ny soie 'sy çheadin Inver Ayre. She William Christian Captan ny Skeerey ec y traa t'ayn. Ta'n skeerey 21.7 km² er eaghtyr as ta 418 cummaltee ayn rere coontey-pobble 'sy vlein 2006. Ta'n skeerey goaill stiagh ny baljyn beggey Skyll Vreeshey as Cranstal. T'ee sheeyney veih Kione ny h-Ayrey 'sy twoaie gys Skyll Chreest ny h-Ayrey 'sy jiass; as veih Skyll Andreas 'sy neear gys Mooir Vannin 'sy niar.

Ta'n skeerey shoh ny skeerey s'faggys da'n Vretyn Vooar as cha nel Kione ny h-Ayrey agh 26 km veih'n Ghallioo ayns Nalbin.

## Imraaghyn

## Kianglaghyn mooie
* Barrantee Skeerey Vreeshey
Skeerey Marooney

Ta **Skeerey Marooney** ny **Skyll Marooney** () ny skeerey hallooinit ayns Mannin. Ta'n skeerey ny soie 'sy çheadin Medall. Dy shendeeagh (er dyn vlein 1796), va'n skeerey soit 'sy çheedin Glion Faba. She Marooney yn un skeerey ayns Mannin nagh vel çhemmal rish y vooir. Ta'n Awin Doo roie trooid y skeerey. Ta ny baljyn beggey Glion Vyan as Balley ny Croshey soit 'sy skeerey. She Tim O'Hanlon Caairliagh ny Barrantee as she Charles Fargher Captan ny Skeerey.

## Imraaghyn

## Kianglaghyn mooie
* Barrantee Skeerey Marooney
Connaghyn

Ta **Connaghyn**, ny **Ardjyn Chonnaghyn** (), ny skeerey as ny ard ayns Mannin. Chammah's shen, t'eh ny Cho-heiyderys son y Chiare as Feed as ta daa OKFyn reiht veih. T'eh ny hoie 'sy çheadin Garff, agh ayns ny shenn traaghyn v'eh coontit myr cooid jeh Medall. Ta'n skeerey çhemmit liorish Lonan da'n shiar as y shiar hwoaie, liorish Braddan da'n twoaie as y sheear, liorish Doolish da'n sheear yiass, as liorish Mooir Vannin da'n jiass. She Carn Gerjoil (445 m) y boayl s'yrjey 'sy skeerey, as she Slieau Ree (316 m) y mullagh s'yrjey. Rere coontey-pobble 'sy vlein 2006 va 9,172 cummaltee 'syn ard. She Kione Droghad y balley smoo 'syn ard, as t'eh ny fo-valley dy Ghoolish.

## Imraaghyn

## Kianglaghyn mooie
* Barrantee Chonnaghyn
Lus ny h-oohyn

She lus 'sy chynney *[[Solanaceae]]* ee **lus ny h-oohyn** ny **auberjeen** (***Solanum melongena***).  Ta mess yn-ee eck.  Ta faggys-mooinjerys eddyr ish as ooyl graih, praase, tombagey as lus y vaaish.  T'ee dooghyssagh da Nepaal, yn Injey, y Vangladesh, Yn Phakistaan, as Sri Lanka. 

## Jalloo-oaylleeaght
She lus sheer-vio t'ayn.  T'ee wheesh as 150 kentimeadar (57") er yrjid.  Ta duillagyn cummey duillag#babbagh mooarey eck, mysh 10-20 kentimeadar (4-8") er lhiurid as 5-10 kentimeadar (2-4") er lheead.  Ta jialgyn er y ghass dy cadjin.  Ta blaagh baney dys jiarg-gorrym eck.  Ta'n mess eck feillagh; she berrish t'ayn rere lus-oaylleeaght, as ta ymmodee rassyn beggey yn-ee ayn.  T'ad sharroo er y fa dy vel beggan dy alkaloydyn nicoteenagh ayndaue.

## Imraaghyn
Grammeydys

Ta **grammeydys** çheet er reillyn coyannoo bentyn rish glare ny rish çhengey er lheh. Dy cadjin, t'eh çheet er co-yannoo focklyn as raaghyn. Rere keeall ny s'çhaghney, t'eh goaill stiagh sheeanyn myrgeddin. Chammah's shen, t'eh çheet er studeyrys er ny cooishyn shen, goaill stiagh co-ordrail, sheeanchoryssaghtys, jalloo-oaylleeaght as semantaght. Cha nel eh çheet er cairscreeu ny punkaghey son y chooid smoo.

Ta fys ec loayreyderyn dooghyssagh er strughtoor as reillyn ny çhengey, ga dy vel eh gyn enney er oc son y chooid smoo. T'ad jannoo ymmyd jeh dys loayrt 'sy çhengey.

Ta çhengoayllee rheynn eieyn grammeydys ayns *[[soilsheeaght çhengoaylleeagh|soilshee]]* as *[[oardrailaght çhengoaylleeagh|oardrailagh]]*. Ta ram grammeydys cadjin ny tradishoonagh oardrailagh, dy ghra myr shen, t'eh cur reillyn er ny "lhisagh" oo gra as screeu. Dy cadjin, ta shen foayraghey un abbyrt (abbyrt adsyn as ard chied oc, son y chooid smoo) erskyn abbyrtyn elley. T'eh cur er bun çhengey chadjinit. Ta grammeydys soilshee cur coontey jeh'n aght ta'n çhengey goll er loayrt, as meenaghyn ny reillyn ta stiurey shen, gyn gra ny "lhisagh" oo gra.

## Bun-ocklaght
Ta'n fockle *grammeydys* ass Shenn Ghreagish , *grammatikē technē* (aght lettyryn) ass , *gramma* ("lettyr"), ass , *graphein* (screeu).

## Imraaghyn
Nowy Dwór Królewski

She balley beg ayns y Pholynn eddyr Chełmno as Toruń eh **Nowy Dwór Królewski**. Ta 170 dy chummaltee ayn.
Ayr lossey

She lus blaaghey eh **ayr lossey**, **ayr hallooin** ny **lus cosney folley** (***Achillea millefolium***).  T'eh dooghyssagh da'n lieh-chruinney hwoaie.  V'ad cliaghtey jannoo ymmyd jeh dys castey folley.  T'eh gaase liorish raisoamyn.

## Jalloo-oaylleeaght
She lus lussagh sheer-vio t'ayn.  T'eh cur magh gass ny ghaa wheesh as meadar er yrjid, as duillagyn er nyn reaghey orroo dy corrym.  Ta ny duillagyn echey 5-20 kentimeadar er liurid.  T'ad daa-'edjagagh dys tree-'edjagagh as er nyn reaghey myr caslagh er y ghass.  T'ad lameydagh, bunnys.  Ta blaaghyn baney dys bane-jiargey echey ayns dhossan; t'eh cur magh blaaghyn 'sy tourey.

## Ymmyd

T'ad troarey ayr lossey dys lhiettal crimmey ny keayrtyn, er y fa dy vel eh jeen noi çhirmid.

T'ad gra dy nee casteyder folley as greeseyder t'ayn. Ta geayr salicylagh, geayr isovaleragh as asparagin ayn.  Ta ennym y ghenus rere Achilles, er y fa dy dooyrt ad dy hug lesh eh y lus noi lhottyn y çheshaght chaggee.

T'ad jannoo ymmyd jeh gish çhirmit ayr lossey ayns faaishnagh I Ching.

Ayns ny Mean Eashyn, v'ad cur ayr lossey ayns lhune myr blasstan.  Ta duillagyn yn-ee echey, as v'ad gee eh dy mennick 'sy 17oo eash.  T'eh millish as blass beg sharroo echey.  Ta ymmyd jeant jeh ny duillagyn çhirmit myr lus blasstal myrgeddin.

## Imraaghyn

## Lioaryn
* 
* 
*Hickman, James C., Ed., The Jepson Manual: Higher plants of California. 1993. University of California Press: Berkeley, Los Angeles, and London.

## Kianglaghyn magh
*Achillea millefolium at Kansas Wildflowers
*''Achillea millefolium'' (Dr. Duke's Databases)
*Winter ID pictures